b'\n_START_ARTICLE_\nNada Mati\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nLeta 1947 je na ljubljanski filozofski fakulteti diplomirala iz slavistike. Po diplomi je do 1983 pou\xc4\x8devala na ljubljanskih srednjih \xc5\xa1olah. Njen brat je skladatelj Janez Mati\xc4\x8di\xc4\x8d.\n_START_SECTION_\nLiterarno delo\n_START_PARAGRAPH_\nPrvenec Gozd onkraj hriba je iz\xc5\xa1el, ko je bila stara 40 let. Romani se dogajajo na pode\xc5\xbeelju (Balada o Boru in Mojih pet bi\xc4\x8dev v Bohinju in okoli\xc5\xa1kih gorah) in v mestu. Kriti\xc4\x8dno in brez olep\xc5\xa1av je popisovala zlasti srednje\xc5\xa1olsko \xc5\xbeivljenje v svojem \xc4\x8dasu. Leta 1987 je izdala avtobiografsko delo Moja hoja z o\xc4\x8detom o o\xc4\x8detu pisatelju Ivanu Mati\xc4\x8di\xc4\x8du. Avtobiografske poteze ima tudi roman Njeno dolgo potovanje.'